José Luis Díaz Hevia

José Luis Díaz Hevia  foi un xerente y directivu asturianu, cofundador del Atenéu Xovellanos.

 Biografía 
Nacíu en Xixón. Crióse nel barriu de L'Humedal. Fixo los sos estudios nel colexu públicu El Humedal (más sero colexu públicu Jovellanos). Foi discípulu de Manuel Martínez Blanco, quien diba recibir la Orde Civil d'Alfonsu X el Sabiu al Méritu Docente.

N'acabando los sos estudios no que daquella nomábase Cultural Xeneral y Alministración, entamó la so carrera profesional na Fábrica de Lloza de los Fíos d'Antonio Pola, nel barriu d'El Cortijo, onde algamó ser xefe alministrativu. Llueu, l'empresariu Luis Alvargonzález, contratólu y entamó trabayar na empresa Alvargonzález Contratas, siendo xerente de la mesma hasta la so xubilación.

Na xuventú foi secretariu d'Acción Católica na parroquia xixoniega de San Xosé. Naquellos años, el párrocu yera Segundo García Sierra, que diba aportar ser obispu de Barbastro (Uesca). A traviés d'esta asociación fixo una importante llabor caritativu mentantu la posguerra. Involucróse na creación d'un comedor pa xente necesitao. Esti roperu parroquial, nome col que foi bautizáu nos sos oríxenes, alcontrábase na cai Pedro Duro.

En 1953, foi sociu fundador del Atenéu Xovellanos, xunto col que yera daquella reutor de la Universidá d'Uviéu Torcuato Fernández-Miranda. Tamién s'implicó nel ámbitu sociodeportivu, a traviés del Real Grupo de Cultura Covadonga, onde foi directivu (1972-1976). Ellí fixo llabores publicitaries y de rellaciones públiques.

Foi miembru del Círculo de Amigos del Foru Xovellanos.

Casáu con Rosa María Campa Álvarez, tuvo siete fíos: José Luis, Ignacio, Covadonga, Rosa, Javier, Pablo y Álvaro Díaz Campa.

 Referencies 

Categoría:Persones de Xixón